[{"text_idx": "#000003", "text": "Astudiaeth newydd yn dangos pw\u0302er cysylltu data\u2019r heddlu a\u0302 data gofal iechyd i nodi pobl sy\u2019n agored i niwed"}, {"text_idx": "#000004", "text": "Mae cysylltu data\u2019r heddlu a\u0302 data gofal iechyd wedi datgelu bod modd canfod pobl sy\u2019n agored iawn i niwed cyn i\u2019r heddlu ymwneud a\u0302 hwy. Nawr, mae astudiaeth newydd gan ymchwilwyr o Brifysgol Abertawe\u2019n datgan y gallai rhannu a chysylltu data helpu i leihau nifer y galwadau ar yr heddlu a derbyniadau meddygol brys yn y dyfodol."}, {"text_idx": "#000005", "text": "Nod yr astudiaeth hon, a gyhoeddwyd yn The Lancet ac a arweiniwyd gan Ganolfan Iechyd y Boblogaeth, oedd dangos dichonoldeb a buddion cysylltu data\u2019r heddlu a\u0302 data gofal iechyd."}, {"text_idx": "#000006", "text": "Yn o\u0302l Deddf Trosedd ac Anrhefn 1998, sy\u2019n ceisio atal troseddu, rhaid i\u2019r heddlu, llywodraeth leol a\u2019r GIG gydweithredu ar strategaethau ar y cyd i leihau troseddu, gan gynnwys rhannu data i lywio ymatebion a dargedir. Mae data unigolion yn cael ei rannu ond yn anaml mae\u2019r potensial i rannu set ddata asiantaeth gyfan a\u2019i chysylltu a\u0302 data sefydliadau eraill yn cael ei archwilio\u2019n llawn."}, {"text_idx": "#000007", "text": "Arsylwodd y ti\u0302m ymchwil ar ddata hanesyddol i gadarnhau\u2019r ffactorau sy\u2019n gysylltiedig a\u0302 rhagweld derbyniad meddygol brys yn dilyn cyflwyno atgyfeiriad diogelu\u2019r cyhoedd ar gyfer rhywun sydd wedi cyflawni trais domestig."}, {"text_idx": "#000010", "text": "12 mis ar o\u0302l i atgyfeiriad diogelu\u2019r cyhoedd gael ei gyflwyno yn y lle cyntaf, o\u2019r 8,709 o gyfranogwyr, roedd 3,544 o ddioddefwyr wedi cael eu derbyn i adran damweiniau ac achosion brys, ac roedd cyfanswm o 48 o farwolaethau."}, {"text_idx": "#000011", "text": "Roedd y ffactorau allweddol a oedd yn gysylltiedig a\u0302 derbyn y dioddefwr ar frys i gael cymorth meddygol o fewn 12 mis ar o\u0302l atgyfeiriad diogelu\u2019r cyhoedd yn cynnwys:"}, {"text_idx": "#000013", "text": "Canfu\u2019r ti\u0302m fod arsylwi ar ddata gofal iechyd o un i dair blynedd cyn atgyfeiriad diogelu\u2019r cyhoedd yn dangos mai derbyniadau brys oedd y ffactor mwyaf allweddol ar gyfer rhagweld pa ddioddefwyr fyddai\u2019n cael derbyniadau brys eraill."}, {"text_idx": "#000014", "text": "Gellid rhannu\u2019r dioddefwyr yn grwpiau o risg amrywiol; roedd y grw\u0302p risg uchaf yn adnabyddus iawn i\u2019r gwasanaethau gofal iechyd brys, roedd y grw\u0302p nesaf yn llai adnabyddus i\u2019r gwasanaethau gofal iechyd brys, ond yn adnabyddus i\u2019r heddlu, ac nid oedd aelodau\u2019r grw\u0302p olaf yn hysbys i\u2019r gwasanaethau gofal iechyd na\u2019r heddlu, ond roeddent yn hysbys i\u2019w meddygon teulu."}, {"text_idx": "#000016", "text": "Mae\u2019r ymchwil yn dangos y gallai rhannu a chysylltu data leihau nifer yr achosion o alw ar yr heddlu a derbyniadau meddygol brys yn y dyfodol.\u201d"}, {"text_idx": "#000018", "text": "\u201cFel Canolfan, rydyn ni\u2019n edrych ymlaen at weithio gyda\u2019r heddlu, gwasanaethau gofal iechyd a phartneriaid eraill i ddatblygu\u2019r ymchwil hon a rhannu data\u2019n well.\u201d"}, {"text_idx": "#000019", "text": "Ychwanegodd y Ditectif Arolygydd Ben Rowe, o Heddlu De Cymru: \u201cMae\u2019r ymchwil hon yn dangos y potensial i ddiogelu\u2019r rhai hynny sydd mewn perygl yn well. Rhaid i ni ddefnyddio\u2019r canfyddiadau hyn i wella\u2019r ffordd rydyn ni\u2019n cydweithio ar gysylltu data a bod yn arloesol wrth rannu gwybodaeth pan fydd yn gymesur er mwyn diogelu pobl rhag niwed.\u201d"}]